OpenLLM-France/wikimedia huggingface dataset:
# Disney (Oklahoma)

Disney és una població dels Estats Units a l'estat d'Oklahoma. Segons el cens del 2000 tenia 226 habitants.

## Demografia

Segons el cens del 2000, Disney tenia 226 habitants, 124 habitatges, i 56 famílies. La densitat de població era de 67,6 habitants per km².
Dels 124 habitatges en un 10,5% hi vivien nens de menys de 18 anys, en un 38,7% hi vivien parelles casades, en un 4,8% dones solteres, i en un 54,8% no eren unitats familiars. En el 46,8% dels habitatges hi vivien persones soles el 28,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,82 i el nombre mitjà de persones que vivien en cada família era de 2,59.
Per edats la població es repartia de la següent manera: un 14,6% tenia menys de 18 anys, un 5,3% entre 18 i 24, un 24,8% entre 25 i 44, un 27% de 45 a 60 i un 28,3% 65 anys o més.
L'edat mediana era de 49 anys. Per cada 100 dones de 18 o més anys hi havia 85,6 homes.
La renda mediana per habitatge era de 25.417 $ i la renda mediana per família de 36.875 $. Els homes tenien una renda mediana de 36.250 $ mentre que les dones 25.750 $. La renda per capita de la població era de 16.975 $. Entorn del 21,4% de les famílies i el 24,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Disney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Disney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Otazu

Otazu és un poble (concejo) de la Zona Rural Est de Vitòria, al territori històric d'Àlaba.

## Geografia

Situat a l'est del municipi, a 4 kilòmetres del centre de Vitòria, a 545 msnm en els últims contraforts de les Muntanyes de Vitòria.

## Demografia

La seva població ha estat sempre escassa. En 2008 tenia 67 habitants censats.

## Història

Els primers esments escrits sobre Otazu daten de la Reixa de San Millán al segle xi. En aquest document se li esmenta com una de les poblacions de l'alfoz d'Arratzu. En 1332 Otazu va quedar adscrita a la vila de Vitòria per donació del rei Alfons XI, a la qual ha pertangut des de llavors.
Del patrimoni d'Otazu destaca la Parròquia de San Martín, la portada del qual és del segle xiii d'estil romànic. Dos Andra Maris d'aquesta església van ser portats a Vitòria i es veneren actualment en esglésies de la capital.
En terreny d'Otazu es va construir en 1973 un nou cementiri per donar servei a la ciutat de Vitòria. Aquest cementiri conegut com a Cementiri d'El Salvador és actualment un dels dos cementiris principals de la ciutat.
La meitat de la població d'Otazu es dedica a activitats agrícoles.

## Enllaços externs

* Otazu a l'Enciclopedia Auñamendi
# Viorel Manole

Viorel Manole (Brașov, 31 de maig de 1957) és un jugador de voleibol romanès, ja retirat, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla de bronze en la competició de voleibol.

## Referències

* ↑ «Olympedia – Viorel Manole». [Consulta: 24 agost 2023].
# Protocol invers de resolució d'adreces

RARP són les sigles en anglès de Reverse Address Resolution Protocol (en català: Protocol invers de resolució d'adreces). És un protocol utilitzat per resoldre l'adreça IP d'una adreça de maquinari donada (com una adreça ethernet). La principal limitació era que cada adreça MAC havia de ser configurada manualment en un servidor central i es limitava només a l'adreça IP, deixant altres dades com la màscara de subxarxa, porta d'enllaç i altra informació que s'havia de configurar a mà. Un altre desavantatge d'aquest protocol és que utilitza com a adreça destí, evidentment, una adreça MAC de difusió per arribar al servidor RARP. Tanmateix, una petició d'aquest tipus no és reenviada per l'encaminador del segment de subxarxa local fora d'aquesta, per la qual cosa aquest protocol, per al seu correcte funcionament, requereix un servidor RARP a cada subxarxa. Posteriorment l'ús de BOOTP el va deixar obsolet, ja que aquest ja funciona amb paquets UDP, els quals es reenvien a través dels encaminadors (eliminant la necessitat de disposar d'un servidor BOOTP a cada subxarxa) i, a més, BOOTP ja té un conjunt de funcions major que permet obtenir més informació i no solament l'adreça IP. RARP està descrit en l'RFC 903.
# Ramon Solà

Ramon Solà (Girona, ? - 1462) va ser un pintor. Va fundar un taller de pintors. La seva actuació està documentada des de l'any 1424 quan consta que va policromar la imatge de Sant Carlemany i la Mare de Déu amb el Nen de la Catedral de Girona amb un estil semblant al de Jaume Huguet, cosa que fa pensar que va ser un aprenent de Jaume Huguet. De l'any 1456 consta un contracte d'un retaule de Sant Cugat i Sant Jaume per a l'església parroquial de Fornells (aquesta obra i la del retaule dedicat a Santa Caterina ja no es conserven.
El seu fill, Ramon Solà II (? -1494), pintor gòtic d'estil flamenc, l'any 1482 va ser contractat per a fer el retaule de Sant Marc per a la confraria dels sabaters de Girona, i l'any 1484 va pintar les dues capelles prop de la porta dels Apòstols de la seu de Girona.

## Referències

* Pere Freixas i Camps APORTACIÓ DOCUMENTAL SOBRE EL PINTOR RAMON SOLÀ I PDF
* «Ramon Solà». Gran Enciclopèdia Catalana. Barcelona: Grup Enciclopèdia Catalana.
# Jürgen Grabowski

Jürgen Grabowski (Wiesbaden, 7 de juliol de 1944 - Wiesbaden, 10 de març de 2022) fou un futbolista alemany de la dècada de 1970.

## Trajectòria esportiva

Començà la seva carrera als clubs SV Biebrich 1919 i FV Biebrich 1902, a la seva localitat natal. El 1965 fou fitxat per l'Eintracht Frankfurt, on passà la resta de la seva vida professional. Amb el club assolí dues copes alemanyes (1974 i 1975) i una Copa de la UEFA el 1980.
Amb la selecció de la RFA disputà 44 partits i marcà 5 gols. Disputà el Mundial de 1966 (on no jugà cap partit), 1970 i 1974. En aquesta darrera edició fou campió.
El 1980 es retirà després de ser lesionat per Lothar Matthäus.

## Palmarès
### Eintracht Frankfurt

* Copa alemanya de futbol: 2
** 1973-74, 1974-75
* Copa de la UEFA: 1
** 1979-80

### Alemanya Occidental

* Copa del Món de futbol: 1
** 1974
* Eurocopa de futbol: 1
** 1972

## Referències

* ↑ «Grabowski, Jürgen» (en alemany). kicker.de. [Consulta: 24 abril 2011].
* ↑ «Matthäus sagt Eintracht Frankfurt ab» (en alemany). RP Online. [Consulta: 24 abril 2011].

## Enllaços externs

* Perfil a kicker
* Partits internacionals
Jürgen Grabowski amb la selecció alemanya - Plantilles de navegació :
Selecció de futbol d'Alemanya Federal – Copa del Món de futbol 1966
1 Tilkowski •
2 Höttges •
3 Schnellinger •
4 Beckenbauer •
5 Schulz •
6 Weber •
7 Brülls •
8 Haller •
9 Seeler •
10 Held •
11 Emmerich •
12 Overath •
13 Hornig •
14 Lutz •
15 Patzke •
16 Lorenz •
17 Paul •
18 Sieloff •
19 Krämer •
20 Grabowski •
21 Bernard •
22 Maier •
Seleccionador: Schön
Selecció de futbol d'Alemanya Federal – Copa del Món de futbol 1970
1 Maier •
2 Höttges •
3 Schnellinger •
4 Beckenbauer •
5 Schulz •
6 Weber •
7 Vogts •
8 Haller •
9 Seeler •
10 Held •
11 Fichtel •
12 Overath •
13 Müller •
14 Libuda •
15 Patzke •
16 Lorenz •
17 Löhr •
18 Sieloff •
19 Dietrich •
20 Grabowski •
21 Manglitz •
22 Wolter •
Seleccionador: Schön
Selecció de futbol d'Alemanya Federal – Copa del Món de Futbol 1974
1 Maier •
2 Vogts •
3 Breitner •
4 Schwarzenbeck •
5 Beckenbauer (c) •
6 Höttges •
7 Wimmer •
8 Cullmann •
9 Grabowski •
10 Netzer •
11 Heynckes •
12 Overath •
13 Müller •
14 Hoeneß •
15 Flohe •
16 Bonhof •
17 Hölzenbein •
18 Herzog •
19 Kapellmann •
20 H. Kremers •
21 Nigbur •
22 Kleff •
Entrenador: Schön :
# Glyphesis

Glyphesis és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per Eugène Louis Simon l'any 1926.

## Distribució

Es pot trobar a la zona holàrtica: Canada, Dinamarca, Alemanya, Hongria, Japó, Polònia, Rússia, Eslovàquia, Ucraïna, i els Estats Units

## Llista d'espècies

Segons The World Spider Catalog 12.0:
* Glyphesis asiaticus Eskov, 1989
* Glyphesis cottonae (La Touche, 1946)
* Glyphesis idahoanus (Chamberlin, 1949)
* Glyphesis nemoralis Esyunin & Efimik, 1994
* Glyphesis scopulifer (Emerton, 1882)
* Glyphesis servulus (Simon, 1881) (Espècie tipus)
* Glyphesis taoplesius Wunderlich, 1969

## Referències

* ↑ Simon, E. Les arachnides de France. Synopsis générale et catalogue des espèces françaises de l'ordre des Araneae. Tome VI. 2e partie, 1926.
* ↑ «Gen. Glyphesis Simon, 1926». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Julius Bernhard Friedrich Adolph Wilbrand

Julius Bernhard Friedrich Adolph Wilbrand (Gießen, 22 d'agost de 1839 – Bielefeld, 22 de juny de 1906), fou un químic alemany conegut per haver estat el primer a sintetitzar el trinitrotoluè, o TNT, el 1863 per nitració del toluè.

## Referències

* ↑ Annalen der Chemie und Pharmacie, Bd. 128, 1863, S. 178-179.
# Diyà-ad-Dawla

Diyà-ad-Dawla fou emir buwàyhida del Baix Iraq o Bàssora per un temps vers 983-985. Era fill d'Àdud-ad-Dawla.
A la mort del seu pare Adud-ad-Dawla el 983, les possessions paternes foren dividides entre els seus fills. El presumpte successor Samsam-ad-Dawla, va rebre la senioritat i el govern de l'Iraq (amb autoritat sobre Bàssora) i el de Kirman (amb autoritat sobre Oman); el seu germà Xàraf-ad-Dawla va rebre el govern de Fars amb autoritat sobre el Khuzestan. Els germans petits Taj-ad-Dawla i Diyà-ad-Dawla van rebre els governs de Khuzestan i de Bàssora.
Xàraf-ad-Dawla va aprofitar la seva posició per apoderar-se del quarter general buwàyhida a la regió del Fars, fent matar el visir d'Àdud-ad-Dawla i obtenint el suport dels caps militars, molts dels quals havien estat empresonats en temps del seu pare. No obstant va reconèixer la senioritat del seu oncle Muàyyid-ad-Dawla de Rayy fins que aquest va morir el 984, però després el va succeir el seu germà Fakhr-ad-Dawla, que va donar suport a Samsam-ad-Dawla al que va proclamar com a shahanshah (rei de reis equivalent a emir sènior, en aquest cas excepte sobre Fakhr) i Xàraf-ad-Dawla va refusar reconèixer-lo. Diyà-ad-Dawla i el seu germà Taj-ad-Dawla van aprofitar aquesta situació per esdevenir gairebé independents als seus governs i van reconèixer la senioritat de Fakhr-ad-Dawla i de Samsam-ad-Dawla.
Però Xàraf-ad-Dawla va emprendre una ofensiva militar cap a l'Iraq, ocupant Ahwaz (Khuzestan) i Bàssora, que obeïen a Samsan el qual va haver de demanar la pau, signada sobre la base del reconeixement de la senioritat de Xàraf, acord que fou referendat pel califa (fou llavors quan va rebre el títol de Xàraf-ad-Dawla wa-Taj-al-Mil·la). Diyà-ad-Dawla i el seu germà Taj-ad-Dawla van haver de fugir al Djibal amb Fakhr-ad-Dawla, i van restar a Rayy sense jugar un posterior paper.

## Referències

R. N. Frye (1975). The Cambridge History of Iran, Volume Four: From the Arab Invasion to the Saljuqs. ISBN 0-521-20093-8
# Ouaklim

Ouaklim (àrab واكليم) és una comuna rural de la província de Tinghir de la regió de Drâa-Tafilalet. Segons el cens de 2014 tenia una població total de 11.338 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Wihtwara

Wihtwara fou un regne fundat en l'Illa de Wight, una illa de 380 km² a la costa sud d'Anglaterra, durant la invasió anglosaxona de la Gran Bretanya. El nom va ser derivat del mot Jut Wihtwara ('Homes de Wiht'). La seva capital era un fort de nom Wihtwarasburgh. S'ha suggerit que Wihtwarasburgh va ser construït sobre un fort romà preexistent, però això no ha estat provat. Per la seva ubicació, el poble de Carisbrooke s'hauria construït sobre l'antiga capital dels Wihtwara.

## Història dels Juts

El regne Wihtwara va rebre el nom, presumptament, per Wihtgar, un dels seus primerencs reis juntament amb Stuf (segons els escrits de Beda el 512). Wihtgar I Stuf eren nebots de Cerdic, el fundador de la casa de Wessex coneguda com els Gewisse (literalment "Aliats"). Alguns estudiosos han suggerit que la figura de Wihtgar és ficticia; creada com un mite per justificar el nom. La Crònica anglosaxona difereix, reclamant que Wihtgar i Stuf van rebre la terra de mans de Cynric, fill de Cerdic, el 534, i que Wihtgar va morir el 544.
Els reis posteriors ens son desconeguts fins al darrer rei Jut, Arwald, qui probablement va néixer al segle vii. El 661, Wulfhere de Mèrcia va conquerir Wessex i va donar l'illa al seu fillol, el rei Aethelwalh de Sussex i va forçar els Illencs a convertir-se al cristianisme. Després que Wulfhere abandonés l'illa, la població va recuperar els costums pagans. Arwald va morir lluitant contra la invasió del rei Caedwalla de Wessex (sota el tutelage de St Wilfrid) el 686. Segons Beda, Caedwalla "s'esforçà per destruir tots els habitants" de Wihtwara i per reemplaçar-los amb els seus propis seguidors. Les ferides que va rebre Caedwalla en les batalles amb els Withwara acabarien amb la seva vida uns anys més tard.
L'única supervivent de les massacres a Wihtwara fou la germanda d'Arwald (de qui es desconeix el nom). Es va casar amb el rei Ecgberth de Kent (en aquells temps també un regne Jut assetjat per Caedwalla i el seu germà Mul). Així, la germana d'Arald seria la mare del rei Wihtred de Kent i àvia de Æthelbert II de Kent. Æthelbert fou l'avi de Egbert de Wessex, qui fou l'avi del rei Alfred el Gran.

## Edat mitjana

Després de la Conquesta normanda d'Anglaterra, l'illa de Wight va caure en mans de la família Redvers, anomenats "Senyors de l'illa de Wight". Tanmateix l'últim dels Redvers fou Isabella de Forz (1237–1293), coneguda com la "Reina de l'illa de Wight". Poc abans de la seva mort, Forz va rebre la visita del rei Edward Longshanks (Edward I), qui va dir més tard que Isabella la havia venut l'illa per 6,000 marcs.
El 1444, Henry Beauchamp, Duc de Warwick i favorit d'Enric VI, va rebre el títol (o potser renom) de Rei de l'Illa de Wight. A la seva mort, el títol no va ser utilitzat cap altre cop.

## Referències

* ↑ Stenton, Yorke et al.
* ↑ «Earls of Warwick». Encyclopedia Britannica 1911, 2011. [Consulta: 15 novembre 2015].
* ↑ of National Biography (Nova York: Macmillan, 1985) vol. 4, p. 28
# Protocol trivial de transferència de fitxers

El Protocol trivial de transferència de fitxers o TFTP (de l'anglès Trivial file transfer protocol), és un protocol de transferència molt simple similar a una versió bàsica d'FTP. El TFTP sovint s'utilitza per a transferir petits arxius entre ordinadors en una xarxa, com quan una terminal X Window o qualsevol altre client lleuger arranca des d'un servidor de xarxa.
Alguns detalls de TFTP:
* Utilitza UDP (port 69) com a protocol de transport (a diferència d'FTP que utilitza el port 21 TCP).
* No pot llistar el contingut dels directoris.
* No existeixen mecanismes d'autenticació o xifrat.
* S'utilitza per a llegir o escriure arxius d'un servidor remot.
# Ratpenat nasofoliat taronja

El ratpenat nasofoliat taronja (Rhinonicteris aurantia) és una espècie de ratpenat de la família dels rinonictèrids.
És l'única espècie del seu gènere i és endèmica d'Austràlia.

## Referències

* Fordham et al. (2006). Rhinonicteris aurantia. Llista Vermella de la UICN, Unió Internacional per a la Conservació de la Natura, 2006. Consultat el 21-12-2007 (en anglès).
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Josep de Lanuza Montbuí-Vilarig i de Rocabertí-Pau

Josep de Lanuza Montbuí-Vilarig i de Rocabertí-Pau fou virrei de Mallorca entre els anys 1657 i 1663. Tercer comte de Plasència, vescomte de Rueda i Perellós, baró de Montbui i Llers, el noble català tingué quatre fills: Joan de Lanuza i d'Oms, militar i polític; Bonaventura de Lanuza i Oms; canonge de la catedral de Tarragona; Maria, aristòcrata i Gertrudis, monja.

## Referències

* ↑ Serra i Sellarés, Francesc. Els herois de 1714. Barcelona: Base, 2013, p. 66.
# Goobuntu

Goobuntu és una distribució GNU/Linux basada en Ubuntu que Google fa servir dins les seves oficines. Prop de la meitat dels 20.000 empleats de Google fan servir aquesta versió modificada d'Ubuntu. Alguns han suggerit que Google podria estar planificant llançar al mercat la distribució d'una forma més extensa.
Mentre que Google i el creador d'Ubuntu, Mark Shuttleworth, han confirmat que Goobuntu existeix i és usada de forma interna, ambdós han refutat fortament els suggeriments de què Google tingui cap projecte de mercat del sistema operatiu. Tot i així, després varen presentar Google Chrome OS.
Mark Shuttleworth ha confirmat que Google contribueix amb pedaços a Ubuntu, però adverteix que mentre alguns empleats de Google fan servir aquesta versió modificada d'Ubuntu, altres fan servir les versions modificades d'altres distribucions GNU/Linux. Google ha donat suport a Ubuntu, a través de les conferències Ubucon i d'altres formes. Encara que Shuttleworth i representants de Google hagin negat qualsevol pla d'alliberar Goobuntu fora de l'empresa, això, tanmateix ha inspirat l'especulació sobre l'entrada de Google al mercat del sistema operatiu.

## Referències

* ↑ King, Ben. «Google at work on desktop Linux» (en anglès). The Register, 31-01-2006. [Consulta: 17 octubre 2010].
* ↑ CmdrTaco. «GoogleOS Scenarios» (en anglès). Slashdot, 22-11-2006.
* ↑ CmdrTaco. «Google Working on Desktop Linux» (en anglès). Slashdot, 31-01-2006.
* ↑ anders_bylund. «Google denies plans to distribute OS based on Ubuntu» (en anglès). Ars Technica, 31-01-2006. [Consulta: 17 octubre 2010].
# Dogmàtica jurídica

La dogmàtica jurídica és una disciplina pertanyent al Dret, el mètode de la qual es basa en l'elaboració de complexos sistemes de caràcter formal, compostos per dogmes jurídics o tipus. Aquests dogmes han d'extreure del contingut de les normes jurídiques positives, utilitzant l'abstracció, i seguint una sèrie d'operacions lògiques que atorguen a la dogmàtica jurídica un caràcter eminentment sistemàtic. En contraposició al mètode exegètic, en què la interpretació de la norma es basa en el sentit de les paraules reflectides en el dret positiu, el mètode dogmàtic s'até als principis doctrinals com a mitjà principal per interpretar el sentit de la norma jurídica.

## Sistematització

Una de les tasques principals de la dogmàtica jurídica consisteix en sistematitzar el dret, és a dir, elaborar un sistema normatiu ordenat i exhaustiu que identifica les normes aplicables i relaciona cada cas genèric amb una conseqüència jurídica. Aquesta tasca facilita la resolució dels problemes normatius, la detecció de llacunes i d'antinòmies normatives.

## Referències

* ↑ Martínez Zorrilla, David «Metodologia Jurídica». FUOC, 2010, pàg. 61.
* ↑ Alchourrón, Carlos E.; Bulygin, Eugenio. Introducción a la metodología de las ciencias jurídicas y sociales (en castellà). Alicante: Biblioteca Virtual Miguel de Cervantes, 2000.

## Vegeu també

* Doctrina jurídica
# Ouadjet

* No s'ha de confondre amb Buto o Uto.
Uadjet, també anomenada Wadjet, Buto, Uto, Edjo, Udjo o Wadjit, fou una deessa de la mitologia egípcia amb forma de serp (específicament d'una cobra) sovint envoltant una tija de papir. Era la patrona de l'oracle en la ciutat del mateix nom (Buto o Per-Uadjet). La mateixa deessa antropomòrfica duia una corona vermella. L'etimologia del seu nom remet al color verd, del rejoveniment o la regeneració. Amb la seva corona vermella (corona del país del delta), Ouadjet simbolitzava el regne del nord, el Baix Egipte. Estava associada amb Nekhbet com a deïtat patrona dels faraons. La imatge d'Uadjet amb el disc solar s'anomena ureu. Estava molt present com a ornament de protecció en el panteó egipci així com l'ull d'Horus. La seva representació es pot observar sobre els sostres dels passadissos de les tombes reials, sobre les parets dels temples o sobre mobles fins a l'ocàs de l'Egipte faraònic. En la mitologia, Uadjet va ser la infermera del déu infantil Horus i va ajudar Isis, la seva mare, a protegir-lo del seu oncle, Seth. La semblança d'aquest mite amb la història grega de Leto i Apol·lo a Delos probablement va donar lloc a la posterior identificació d'Uadjet amb la titànide grega Leto.

## Referències

* ↑ Universalis, Encyclopædia. «OUADJET, religion égyptienne» (en francès). [Consulta: 14 febrer 2018].
* ↑ «Wadjet | Egyptian goddess» (en anglès). Encyclopedia Britannica.

## Vegeu també

* Llista de personatges de la mitologia egípcia.
# Quilenda

Quibala és un municipi de la província de Kwanza-Sud. Té una extensió de 1.604 km² i 92.364 habitants. Comprèn les comunes de Quilenda i Quirimbo. Limita al nord amb el municipi de Quiçama, a l'est amb els municipis de Quibala i Ebo, al sud amb el municipi d'Amboim, i a l'oest amb el de Porto Amboim. Fou creat com a municipi en 1965.

## Referències

* ↑ Quibala al cens d'Angola
# Keith Greene

Keith Greene (Leytonstone, 5 de gener de 1938 - 8 de març de 2021) va ser un pilot de curses automobilístiques britànic que va arribar a disputar curses de Fórmula 1.

## A la F1

Va debutar a la cinquena cursa de la temporada 1959 (la desena temporada de la història) del campionat del món de la Fórmula 1, disputant el 18 de juliol del 1959 el GP de la Gran Bretanya al Circuit d'Aintree.
Keith Greene va participar en cinc proves puntuables pel campionat de la F1, disputades en quatre temporades diferents (1959 - 1962), aconseguint un quinzè lloc com a millor classificació i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1959 | Gilby Engineering | Cooper | Climax | MON | 500 | HOL | FRA | GBR NVQ | ALE | POR | ITA | USA | | - | 0 |
| 1960 | Gilby Engineering | Cooper | Maserati | ARG | MON | 500 | HOL | BEL | FRA | GBR Ret | POR | ITA | USA | - | 0 |
| 1961 | Gilby Engineering | Gilby | Climax | MON | HOL | BEL | FRA | GBR 15 | ALE | ITA | USA | | | - | 0 |
| 1962 | Gilby Engineering | Gilby | BRM | HOL | MON | BEL | FRA | GBR | ALE Ret | ITA NVQ | USA | SUD | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 5 | 0 | 0 | 0 | 0 | 0 |